Soovi midagi.
Sööme kähku torti ja lähme koju, muidu su teine ema saab armukadedaks.
Aga tahan veel nii palju teada.
Mis pärast Julia suudlemist sai?
Ja abuelita silmaoperatsioon?
Ning aastavahetuspidu?
Palju asju. - Ära muretse, räägin kiiresti.
Õhtusöögijärgsel hommikul
käis meie pere korraks Méxicos su abuelita silmaoperatsioonil.
Operatsioon oli edukas.
Sara nuttis. Ta oli nii õnnelik. - Ema.
Ole nüüd. Máximo teab väga hästi, et ta ise nuttis.
Ema. - Kullake.
Olgu, su emal on õigus. Nutsin mina, aga mitte seetõttu.
Olin just arvet näinud.
Tänan väga, doktor.
Ma saan sel nädalal ametikõrgendust.
Luban arve märtsiks tasuda.
Olgu. Aga kui järgmise kolme kuu jooksul ära ei maksa, panen katarakti tagasi.
Mida?
Läksime koju ja vana-aasta hommikul naasin ma tööle.
Olen su ema pärast õnnelik.
Aga kõige tähtsam on see, et Juliaga suudlesite!
See on vapustav.
Mis pärast seda sai?
Pärast seda ta ütles…
Ma pean minema. Mul on mõelda vaja.
Ja teame mõlemad, mida see tähendab. - Ei tea.
Ta mõtles sellega…
Ma pean minema.
Mul on vaja oma idioodist peika maha jätta,
et saaksin sinuga igavesti koos olla.
Su arust siis jättis ta juba Chadi maha?
Loodetavasti. Vaata, mille Méxicos Juliale ostsin.
Oh sa!
Armastust väljendab parimal moel kink, mida endale lubada ei saa.
Ja kuidas sinul õhtusöögi järel Lorenaga läks?
Mitte nii hästi.
Olgu, Memo.
Aitäh, et olid täna mu peika. Nägemist.
Üritasin talle öelda, et teesklesime,
aga sellest saati pole Lupe mind sekundikski Lorenaga omaette jätnud.
Pean leidma viisi, kuidas aastavahetuspeol Lorenaga olla.
Täna on meile suur päev.
Ma saan ametikõrgendust ja keskööl oleme kumbki oma südamedaamiga.
Või sureme üritades.
Päriselt ka. Lupe võib mu tappa.
Hoolitse siis mu õdede eest.
Siis nägin Chadi. - Máximo!
Ja ta tundus vihane.
Igatsesin sind, „hermigo“.
Või siis polnudki.
Kuidas läheb? - Raskesti, ei hakka valetama.
Vaeseke.
Noh, ole tugev. Küll su süda paraneb.
Mu süda? Ei, asi on mu peas.
Õpin Julia jaoks hispaania keelt. See on ränk.
Arvasin, et lisate ingliskeelsete sõnade lõppu O-tähe,
aga tuleb välja, et palju keerukam on.
Oma pruudi Julia jaoks?
Jah, tema jaoks. Küsimus on järgmine. Siempre tähendab „igavesti“, eks?
Ja siempre tähendab ka „alati“.
Kuidas öelda „igavesti ja alati“?
Siempre ja siempre.
Teie keel on vaimukas.
Inglise keel on jube!
There, their ja they're on kõik erinevad sõnad?
Groom on nii peigmees kui ka hobuse sugemine.
Mis värk on?
Millegipärast polnud Julia veel Chadi maha jätnud.
Ma olin väga segaduses.
Ema, Frank Sinatra tuli.
Ei, see olen mina, Esteban.
Arvasin, et võtsid sidemed juba ära.
Ei, üks öö veel.
Olgu. Noh, tea, et ma näen väga nägus välja.
Tõin sulle lilli, uus ülikond seljas.
Käisin juuksuris. Pikem olen.
Ja mul on nüüd sinised silmad.
Kui ma tohin… Palun, siin on lilled.
Aitäh.
Nora.
Mul on seda väga raske öelda, aga pean julge olema.
Sa tead mu tundeid su vastu.
Mind rõõmustaks enim aastavahetuse sinuga veetmine,
aga sa pead ise mind kutsuma.
Tahan teada, kas oled huvitatud.
Nii et sa tead, kust mind leida. Vabanda mind.
Aga kui sa ei tea, olen kella 18-ni bussijaamas. Olgu?
Ja ma kõnnin sealt 10 minutiga koju.
Seejärel olen kodus. Olgu.
Olgu. Mind visatakse välja. - Nägemist.
Vabandage mind. Tänan. - Nägemist.
Ema.
Ma pean sulle midagi rääkima.
Loodetavasti tulid posada'lt lahkumise pärast vabandama.
Tahtsid teha haiget mulle,
aga tegid hoopis kõigile, kes mu laulu ei kuulnud.
Ei. Ma palun täna õhtul Julia kätt
ja soovin selleks suguvõsa sõrmust.
Hiljem saaksin sind ümber veenda? Ma kohtun kohe investoritega,
kellest võib me kuurordi saatus sõltuda. Seega andesta, mu mõtted on mujal.
Ema, mul on tõsi taga.
Minul on ka.
Julia meeldib mulle väga. - Julia.
Aga sa käid temaga vaid seetõttu, et ta on su nina all.
Restoranis sööd sa alati saiast kõhu täis.
Julia on sai. - Julia.
Ei. Alles sa küsisid, mida ma elus tahan.
Ja ma mõtlesin järele. Ning vastus on Julia.
Küllap sa usud seda,
aga ma vajan oma peadirektorilt paremaid otsuseid.
No siis äkki vajad teist peadirektorit.
Don Pablo.
Kas kõik on korras?
Vabandust, Máximo.
Aastavahetus on alati minu jaoks raske aeg olnud.
Niisiis, kuidas saan aidata?
Tulin basseini juhataja ametikõrgenduse asjus.
Mu ema silmaoperatsioon oli kallis. Vajame hädasti selleks raha.
Millal ma siis hakkan korralikult teenima?
Ma võisin sulle vale mulje jätta.
Ametikõrgendus pole kindel.
Ei ole?
Lõppude lõpuks otsustab Diane.
Ja kohale on teine kandidaat.
Kes?
Héctor.
Aga ma vajan seda, don Pablo. Ja olen Héctorist igati parem.
Jah.
Kuidas Diane'ile tõestada, et seda rohkem väärin?
Ta teeb investoritele kuurordis ringkäigu, alustades basseinist.
Kui sa teda aitad, võlgneb ta sulle selle ametikõrgenduse.
Tahtsin meeleheitlikult Juliale öelda, kui väga teda armastan,
ja ka tema tunnetes selgust saada.
Ent otsustasin, et see oodaku.
Mõtlen sellele hetkele siiani, Hugo.
Mis oleks muutunud, kui oleksin siiski Juliaga rääkinud?
RANNA RENDIKAD KELL 22
Diane, tore küll, et see kuurort kuulub perele,
aga investoritele tekitab muret see, et te olete USA-st.
Nad eelistavad ettevõtteid, mis on osa kogukonnast
ning mis töötavad mehhiklaste ja kõigi ladinaameeriklaste huvide nimel.
No ausalt öeldes tunnen ma end osana kohalikust kogukonnast.
Tõesti? Mis teile linna juures enim meeldib?
Tere tulemast Las Colinasesse! Külalised kiidavad meie mereannitorne,
seega tellisin ühe ka teile proovimiseks.
Kui ettenägelik!
Máximo on üks meie parimatest.
Diane, kas tohin?
Las Colinas on me kogukonna jaoks õnnistus.
Kui mu ema kuulis, et sain siin tööd, oli see väga religioosne hetk.
Naasime just Méxicost.
Ema sai tänu Diane'i heldusele silmaoperatsioonil käia.
Võrratu kuulda! - Aitäh, et seda meiega jagasid, Máximo.
Uskuge mind, tema tõuseb veel kõrgele.
Aitäh, Diane.
Loodetavasti saan õhtu lõpuks näidata, et olemegi Las Colinases üks suur pere.
Ametikõrgendus oli tagatud, seega sain Juliaga rääkimisele keskenduda.
Kas sa lahkud?
Jah, pean peoks riietuma.
Tahan sulle nii palju öelda. - Mina ka, aga kas saame õhtul rääkida?
Muidugi. Ma serveerin vett su uhkele lauale.
Tulen siis janusena.
Ja siis ta lahkus.
Tahaksin teada, millest ta tol päeval mõtles.
Noh, mina tean.
Kas sa ei mäleta?
Me Juliaga saime järgnenud aastatel lähedasteks.
Mida sa loo Julia versioonist tead?
Noh, see algas pärast teie suudlust rõdul.
Ma pean minema. Mul on mõelda vaja.
Julial olid süümekad.
Ta suudles just kedagi, kes polnud tema peika.
Aga ta oli ka segaduses.
Nagu ta mulle hiljem ütles, Chad jumaldas teda,
aga Máximo mõistis teda.
Mida küll teha? Ja siis…
Julia.
Hei. Kas saaksime rääkida? - Jah.
Kuule, ma ei taha, et meie vahel saladusi oleks.
Muidugi mitte. Miks nii ütled?
Kleit oli Máximo idee. Tema tegi kõik. Viga oli valetada, et minu idee.
Ma lihtsalt tean, et ma pole sulle piisavalt hea.
Pole kunagi olnud.
Mu soeng võib olla, muu aga mitte.
Kuid ma üritan. Olgu?
Ning sina ainsana mõistad, et ma üritan,
ja sa pole alati pettunud.
Ma pean vist teiste pärast põdemise asemel üritama vaid sulle parem olla.
Seega kas saaksime mineviku unustada ja otsast peale alustada?
Aitäh.
Ma armastan sind.
Üks kandidaat oli Chad, pühendunud, siiras, rikas,
aga samas ka isik, kes Juliat eal päriselt ei mõistaks.
Teine kandidaat oli mu vend.
Ema, anna Estebanile võimalus.
Jäta. See on sulle kinnisideeks. Mine ise temaga välja.
Ta ju meeldib sulle? - Nojah.
Ma lihtsalt ei tea, kas see on õige.
Tule. Pane see ära. - Mida?
Lähme räägime isaga.
Tüütu… - Máximo, tule siia.
Isa, sa tead, et ema armastab sind ja igatseb sind iga päev.
Aga ta on ka kurb, sest sinuta on ta üksildane.
Palun ütle talle, et ta ei pea üksi olema
ja et sa tahad teda õnnelikuna näha.
Pole viga.
Jah, ma tean.
Ma teen seda.
Aitäh.
Sinu arust peaksin Vespa ostma?
No kui sa nii ütled!
Ta ei öelnud seda.
1984. aasta viimane õhtu tõotas kõigi jaoks tähtis tulla.
Seal ta oligi. Imeilus nagu alati.
Olin terve päev oodanud, et temaga rääkida, ja nüüd viimaks saime…
Ei.
Tähelepanu!
Tahan tutvustada kedagi, kes on väga eriline mu pojale
ja mõistagi ka mulle.
Tema on meie Julia.
Ta on Colombiast ning ta on mu poja pruut.
Me oleme Ladina-Ameerika kultuurid omaks võtnud, sõna otseses mõttes.
Julia, räägi õige äriplaanist,
mida koos haume. - Jah.
Chad, kas saaksime rääkida?
Kullake, mul on sulle midagi.
Suguvõsa sõrmus. Arvasin… - Mõtlesin järele.
Sul on õigus. Sa tead oma südant. Kui Julia on õige, palu tema kätt.
Vau. Ma ei tea, mida öelda.
Kuidas kavatsesid kätt paluda?
Ma ei tea, lihtsalt…
Mõtlesin, et ehk midagi vaikset, lihtsat. Panin paar sõna kirja.
Küllap see kõlbab.
Oot, mis mõttes?
Ma ei tea. Mõtlen vaid, et äkki ta väärib midagi enamat.
Lorena?
Lolo?
Lootsite teineteisele salasõnumeid saata,
ilma et ma teada saan?
Ütlesin sulle, et Lorena on mulle tähtsaim.
Ta on mu ainsa õe ainus tütar ja sina reetsid ta.
Ei! Ma ütlesin, et pole nii.
Oli see naine su kaaslane õhtusöögil?
Nojah, aga ma vaid… - Kas tal on su vastu tundeid?
Jah, muidugi.
Ta on minu järele hull.
Üritasin talle heaks eeskujuks olla ja enne kui arugi sain…
Aitab! Ma ei lase oma õetütrel seltsida mingi libekeelse Don Juaniga,
kes võrgutab naisi oma seksapiiliga.
Pead mind selliseks?
Luba mulle, et hoiad temast eemale.
Muidu ma hävitan su väikse haleda keha
ja see oleks alles kõige algus.
Selge?
Sain aru.
Aga ma ei saa seda lubada. - Mida?
Südant ei saa kontrollida, Lupe.
Lorena meeldib mulle väga ja mina talle ka.
Seega vaatan, mis meist saab.
Ma imetlen su julgust,
aga ei kadesta sinu tulevikku.
Esteban.
Aitäh, et mu kutse vastu võtsid.
Need on sulle. - Lilled, mis ma alles sulle kinkisin.
Kui hooliv ja kena kingitus.
Gabriela!
Issand. Roberta!
Roberta. - Tere, Esteban.
Lasin emal ta kutsuda, et Máximo pruut aastavahetusel üksi poleks.
Kesköö on peaaegu käes. Diane, sel õhtul on kõik võrratu olnud.
Tore kuulda.
Aga milleks leppida sellega, kui saame parimad olla?
Kujutage ette, mis me potentsiaal teie abiga oleks.
Viinamarjad? Mina ei tellinud.
Need on aastavahetust tähistavad „12 õnneviinamarja“.
Vahvalt ehtne.
See on üks meie hotelli iga-aastaseid traditsioone, nüüdsest.
Viinamarjad esindavad aasta 12 kuud.
Pange üks suhu iga kesköise kellalöögiga.
Kui sööte kõik ära, täituvad teie 12 soovi.
See tuletab meelde, et mul on väga eriline teadaanne.
Siin Las Colinases oleme kolleegidest enamat.
Me oleme perekond.
Seetõttu on mul rõõm kuulutada välja väga eriline ametikõrgendus basseinialas.
Daamid ja härrad,
palun tõstke klaasid meie uue basseiniosakonna juhi auks.
Héctor Valero!
Issand.
Diane, aitäh sulle!
Olen nii elevil, et võiksin sind suudelda.
Mina pidin selle ametikoha saama.
Ma teenisin selle ära. Tegin kõik, mida käskisite.
Sind ootavad ees head asjad, Máximo.
Pead olema kannatlik.
Te ei võidelnud mu nimel, eks?
Mulle ei meeldi su toon.
Homme räägime.
Ma jäin paremast töökohast ilma.
Máximo.
Aga minutid enne keskööd
võisin vähemalt ikka olla naisega, keda armastan.
Julia González, palun liitu minuga laval.
Julia González.
Aplodeerime kõik talle. Vaadake teda! On ju kaunis?
Julia…
sa oled nii vapustav naine
ja ma olen nii tänulik, et sa mu elus oled.
Sinuga olen ma parim mina
ning ma ei kujuta oma elu sinuta ette.
Ega tahagi eal sinuta elada.
Ma armastan sind üle kõige,
alati ja igavesti.
Julia González Padilla, kas abielluksid minuga?
Ta noogutas, mis tähendab „jah“!
Ma ütlesin, et Las Colinases oleme üks suur pere.
Ma ei saaks õnnelikum olla.
Ja kuna varsti müüme oma kingipoes su kleite,
oled sa mu äripartner ja mu tütar.
Jaa!
Ja nüüd pange viinamarjad valmis,
sest aastani 1985 on jäänud…
Diane, meil oleks au Las Colinasesse investeerida.
Au on minu päralt.
Mitmete koostööaastate terviseks.
Oled kombes?
Jah. Mul pole viga.
See oli lihtsalt säärane üllatus.
Ma ei tahtnud kõigi ees sulle „ei“ öelda, aga…
Mu vastus võib „jah“ olla, kuid peame sellest veel rääkima.
Viinamarjad!
…kolmteist, kaksteist…
…üksteist, kümme, üheksa, kaheksa, seitse…
Kartsin, et me ei saagi kahekesi olla.
…kuus, viis, neli,
kolm, kaks, üks.
Head uut aastat!
Pean minema.
Tundub, et meie järgmine suursündmus siin võib pulm olla.
Kihlusi on kerge katkestada. Olen seda ise neli korda teinud.
Kui investorid on käes, tegeleme kõige sellega.
Selge.
Noh, vabanda mind. Pikk päev on seljataga.
Ma lähen oma villasse.
Don Pablo, head uut aastat!
Head uut aastat!
Héctor, sa juhid nüüd basseiniosakonda, seega rääkida on palju. Jalutame.
Mu õhtu oli halb olnud,
aga muutus kohe palju halvemaks.
Äkitselt mõistsin ma kõike.
Aitab meelitustest.
See kõik oli otse mu nina all toimunud.
Tuleb välja, et mul polnud iial lootustki.
Sest Héctor võitis mängu, enne kui ma isegi mõistsin, et mängin.
Kogu kuurort teadis naljast
ja mina olin narr.
Máximo.
Lõpuks ometi. Kas saame rääkida?
Mida muud saan öelda, kui vaid õnnitleda?
Ma tean, see üllatas.
Ma olen siiani segaduses.
Sa ei pea midagi selgitama.
Kõik on üsna selge.
Sul ja Chadil pole vaja, et keegi teid segaks.
Aga tol õhtul… - Ära selle pärast muretse.
Ma ei räägi sellest kellelegi.
Võid rahus hingata. See oli ilmselgelt viga.
Loodetavasti saad väga õnnelikuks. Väärid seda. Head uut aastat!
Isa.
Saa tuttavaks, sinu pojapoeg Mariano.
Mariano.
Ta siiski kohtus oma pojapojaga.
Jah.
Tol ööl oli veel paar üllatust.
1985 oli vähem kui kaks tundi kestnud,
aga mu elu oli juba miljonil moel muutunud.
Héctori võit.
Julia kihlumine.
Armas oled.
Minu tüli don Pabloga.
Aga üks sõprus polnud muutunud.
Hei.
Näe, mille sulle tõin.
Head uut aastat!
Mul on tõesti kahju Julia ja su ametikõrgenduse pärast.
Nojah. Mis seal ikka.
Kui me siin tööle hakkasime,
pidasin kõike mustvalgeks.
Arvasin, et inimesed on head või halvad.
Nüüd ma näen, et kogu maailm on… hall.
Sa käskisid kord mul minna sinna, kus mind tahetakse.
Kõlab asja moodi, mida ütleksin. Väga elutark.
Aga kui kogu maailm ongi hall ja igaüks on omakasu peal väljas,
siis peaksin olema seal, kus ise olla tahan.
Ma ei mängi rohkem narri.
Noh, mina tegin just midagi sellist
ja see võis viga olla.
Suudlesin Lupe nähes Lorenat. - Ära aja!
Suudlesid Lorenat?
See on vägev.
Aga siis trehvasin Lupet
ja ta ütles mulle, kuidas kavatseb mu elu hävitada.
See pani mu judisema.
Ma pean kuidagi pesuköögist pääsema.
Aga…
ma sain sulle selle.
Mu isa ripats!
Mille vastu andsid?
Paberi, millele Lorena oma numbri kirjutas.
Õnneks õppisin selle enne pähe.
Héctori ametikõrgendusega vabaneb tema koht basseini juures.
Ära aja! - Jah.
Mõtle, kui töötame iga päev koos basseini juures!
Sellest olemegi alati unistanud.
Mul on tunne, et 1985 tuleb me mõlema jaoks vägev aasta.
Ja nii algas aasta, mis tõeliselt mu elu muutis.
Aga tänaseks vist aitab.
Sul on aeg koju minna.
Tío, sa pead don Pablo mälestusteenistusele minema.
Máximo, Hugol on õigus.
Sa pead minema.
Kardad küll, mis sind võib seal ees oodata,
aga mõtle don Pablo ja tema poja peale. Neil polnud hilja ära leppida.
Sinu jaoks pole ka liiga hilja.
Hästi, ma lähen. Ühel tingimusel.
Hugo peab kaasa tulema.
Miks? - Kaitseks.
Pean ehk teda kilbina kasutama.
Mida?
Kas tohin minna, ema? Palun?
Jah. - Jah!
Jaa! - Jah!
Kas ma kohtun siis kõigiga, kellest sa terve päeva rääkisid?
Memo, Héctori, Lupe ja kõigi teistega?
Arvatavasti.
Ja mida sa ütled, kui Juliat taas näed?
Oot.
Kas Chad ja Julia on siiani abielus?
Võime seda kõike eralennukis arutada.
Kuidas palun? Eralennukis?
Don Pablo ärasaatmine on Mehhikos.
See on su jaoks hea aeg ettekäänded sinnapaika jätta
ja lõpuks hispaania keelt õppida.
Jaa, Tío.
Head õhtut. - Head õhtut.
Palju õnne, m'hijo.
Armastan sind, Tío.
Mina ka. Väga.
Armastan sind. - Mina sind ka.
Ainsa asjana ei tea ma, mida Julia suhtes teha.
Ära selle pärast põe.
Sa oled Máximo Gallardo.
Sa leiad alati viisi, kuidas saada, mida tahad.
Leiangi või mis?
See on alles algus.
Kõik parem hoidku alt, sest siit me tuleme.
Tõlkinud Silver Pärnpuu